Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 857

3. Összefüggések a fizetési mérleg jogcímekkel Nem-rezidenstõl történt vásárlás esetén az összes vásárlás névértékét a fizetési forgalmi adatszolgáltatásban – a kötvény kibocsátójától függõen – a 85. jogcímcsoport megfelelõ jogcímén kiadásként kell közölni. Nem-rezidensnek történt értékesítés esetén az összes értékesítés névértékének a fizetési forgalmi adatszolgáltatásban a 85. jogcímcsoport megfelelõ jogcímén közölt bevétel adattal kell megegyeznie. A névérték és a tényleges beszerzési / eladási érték közötti különbözet kamatrésze a 36. jogcímcsoport – kötvény kibocsátója szektorának megfelelõ – jogcímein kiadásként / kiadás stornóként, az árfolyam tartalmú különbség pedig a 86. jogcímcsoport jogcímein szerepel. A kötvény törlesztését a kötvényt birtokló hitelintézet fizetési forgalmi adatszolgáltatásában kiadás stornóként kell elszámolni. Rezidens hitelintézettõl történt vásárlás esetén az elszámolás banki jogcímeken történik. A kötvényállományban bekövetkezõ mozgások nemcsak a 85., hanem a 86. számlatípus-csoport típusainak egyenlegét is változtatják.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes